Tässä ovat helmikuun myydyimmät puhelimet Suomessa – maaliskuussa alkanee vallanvaihdos
MTV 2.3.2020 Teknavi
© Shutterstock Operaattorit DNA, Elisa ja Telia sekä Gigantti-ketju ovat julkaisivat listauksensa helmikuun myydyimmistä puhelimista.
DNA, Elisa ja Telia sekä Gigantti-ketju julkaisivat listauksensa helmikuun myydyimmistä puhelimista.
Helmikuussakin listoja hallitsivat Samsungin edullisen ja keskihintaluokan Galaxy A -sarjan mallit. Mallit, kuten Galaxy A10, Galaxy A40, Galaxy A50 ja Galaxy A70 löytyivät myyntilistojen kärkipaikoilta.
Helmikuun aikana myyntiin tulivat uudet Galaxy A51 ja Galaxy A71, jotka korvaavat aiemmat suosikkimallit A50:n ja A70:n. DNA:n mukaan uutuuksien myynti on alkanut vilkkaana ja edeltäjämallit on myyty loppuun helmikuun aikana. Galaxy A51 -uutuus ylsi jo Elisan ja Gigantin myydyimpien listoille ja maaliskuusta alkaen tapahtunee varsinainen vallanvaihdos.
– Helmikuussa Samsung kiri kaksoisvoittoon, ja kärkeen nousi tammikuun kakkonen, Samsung Galaxy A50. Samsung julkaisi helmikuun aikana useita uutuuksia, mutta suosituimmat mallit olivat edullisten ja keskihintaisten puhelinten valikoimaa, Telia Finlandin laiteliiketoiminnasta vastaava johtaja Jussi Vuorinen kertoo.
– Samsung jatkaa voittokulkuaan myydyimpänä puhelinmerkkinä, ja lähes puolet listan puhelimista on Samsungin A-sarjan laitteita. Lisäksi OnePlus nousi takaisin Elisan myydyimpien listoille muutaman kuukauden tauon jälkeen, kommentoi Elisan henkilöasiakkaiden liiketoimintajohtaja Ville Valkama myydyimpiä puhelimia.
– Apple on TOP 10:ssä kolmella eri mallilla, joista kaikki ovat eri hintaluokkaa, Gigantin puhelinmyynnistä vastaava myyntipäällikkö Mikko Pesonen toteaa.
– On hienoa nähdä, että myös Nokialta on yltänyt kuluttaja-asiakkaiden listalle kaksi mallia, Pesonen sanoo.
Huawei puolusti paikkaansa helmikuussa ennen kaikkea P Smart 2019 -mallilla, joka oli myydyin puhelin Gigantilla sekä lisäksi 14. myydyin DNA:lla ja 11. myydyin Elisalla.
– Android-valmistajien kesken käydään tiukkaa kilpailua uusien laitteiden ostajista, ja Android-käyttäjistä useampi kuin joka toinen päätyykin uutta laitetta ostaessaan vaihtamaan merkkiä. Applen käyttäjät sen sijaan ovat hyvin uskollisia muun muassa saumattomasti yhteen toimivan ekosysteemin vuoksi. Uusiin iPhoneihin vaihdetaan pääasiassa vanhemmista iPhone-malleista, kertoo DNA Kaupan toimitusjohtaja Sami Aavikko.
Vuosi 2020 on 5G-älypuhelinten
– Tänä keväänä on tulossa monia mielenkiintoisia uutuuksia. Esimerkiksi vielä ennakkomyynnissä olevat Samsungin uudet 5G-kyvykkäät S20-sarjan lippulaivamallit, joilla päästään jopa 1000 Mbit/s -nopeuksiin, ovat kiinnostaneet kovasti. Toimitukset käynnistyvät maaliskuun puolella, Telian Jussi Vuorinen kertoo.
– Samsungilla on hallussaan erittäin houkutteleva mallisto kevään sesonkiin. Erityisesti kamera- ja näyttöteknologiansa puolesta asiakkaita ihastuttavat S20-sarjan uutuuspuhelimet myyvät meillä ennakkoon erittäin hyvin, kertoo myös DNA Kaupan Aavikko.
– Samsungin S20-lippulaivamalliston myynnin aloitus ainoastaan 5G-kyvykkäinä on osoitus suunnasta, johon puhelinmarkkina on nyt menossa. Tänä vuonna kaikki merkittävät puhelinlanseeraukset ovat 5G-puhelimia. Ennakkomyynnissä olevan malliston kärkilaite Samsung Galaxy S20 Ultra kiinnostaa erityisesti yrityksiä, ja se on nousemassa ennakkovarausten perusteella maaliskuun myydyimmäksi 5G-malliksi yrityksille, sanoo Elisan yritysasiakkaiden liiketoimintajohtaja Petteri Svensson.
Galaxy S20 -puhelinten toimitukset alkavat 13. maaliskuuta pitkän ennakkotilausjakson jälkeen.
5G-verkkotuki tulee löytymään käytännössä kaikista uusista huippuluokan älypuhelinmalleista, jotka esitellään vuoden 2020 aikana. Lisäksi tuki laajenee vuoden edetessä myös keskihintaluokkaan.
Koronaviruksesta ei vielä suuria vaikutuksia
Kiinasta leviämään lähteneen uuden koronaviruksen on raportoitu vaikuttaneen älypuhelinten tuotantoon, kun tehtaat käyvät vajaalla kapasiteetilla tai niitä on jouduttu sulkemaan kokonaan hetkellisesti koronavirustapausten vuoksi.
Operaattoreiden kommenttien mukaan vaikutukset älypuhelinten saatavuuteen ovat kuitenkin toistaiseksi rajalliset.
– Koronavirus on vaikuttanut jonkin verran uusien puhelimien lanseerausaikatauluihin. Seuraamme tilannetta tiiviisti ja tulemme julkaisemaan uutuuksia myöhemmin kevään aikana heti kun se on mahdollista, kertoo Elisan Valkama.
– Olemme varautuneet tuotannon haasteisiin jo ennakkoon. Tilanteen pitkittyessä on mahdollista, että tuotepuutteita esiintyy myöhemmässä vaiheessa esimerkiksi yksittäisissä malleissa tai niiden tietyissä värivaihtoehdoissa, mutta tällä hetkellä saatavuus kaikkien laitteiden kohdalla on hyvä, DNA Kaupan Aavikko vahvistaa.
DNA:n myydyimmät puhelimet helmikuussa 2020 (suluissa sijoitus tammikuussa)
(2.) Samsung Galaxy A70
(12.) Samsung Galaxy A40
(3.) Apple iPhone 11
(13.) Apple iPhone 8
(7.) Apple iPhone 7
(4.) Samsung Galaxy A10
(8.) Samsung Galaxy A20e
(5.) Huawei P30 Lite
(11.) Apple iPhone 11 Pro Max
(-) Nokia 7.2
(14.) Apple iPhone 11 Pro
(-) Honor 7S
(-) Honor 9X
(6.) Huawei P Smart 2019
(9.) Huawei P30 Pro
Elisan henkilöasiakkaille myydyimmät puhelimet helmikuussa 2020
Elisan yritysasiakkaille myydyimmät puhelimet helmikuussa 2020
Elisan henkilöasiakkaille myydyimmät 5G-puhelimet helmikuussa 2020
Elisan yritysasiakkaille myydyimmät 5G-puhelimet helmikuussa 2020
Gigantin kuluttaja-asiakkaille myydyimmät puhelimet helmikuussa 2020 (suluissa sijoitus tammikuussa)
(1.) Huawei P Smart 2019
(7.) Samsung Galaxy A40
(3.) Huawei P30 Lite
(9.) Apple iPhone 11
(2.) Apple iPhone 8
(-) Samsung Galaxy A51
(8.) Apple iPhone XS
(-) Nokia 2.2
Gigantin yritysasiakkaille myydyimmät puhelimet helmikuussa 2020 (suluissa sijoitus tammikuussa)
(4.) Apple iPhone 11
(5.) Apple iPhone 11 Pro
(6.) Samsung Galaxy A10
(-) Huawei P Smart 2019
(-) Apple iPhone XS
(-) Samsung Galaxy A20e
Telian kuluttajille myydyimmät puhelimet helmikuussa 2020 (suluissa sijoitus tammikuussa)
(2.) Samsung Galaxy A50
(3.) Samsung Galaxy A70
(1.) Samsung Galaxy A10
(6.) Apple iPhone 11 Pro
(10.) Apple iPhone 8
(7.) Apple iPhone 11 Pro Max
(-) OnePlus 7T
(9.) Samsung Galaxy A20e
(-) Samsung Galaxy A40
Telian kuluttajille myydyimmät älykellot helmikuussa 2020 (suluissa sijoitus tammikuussa)
(1.) Apple Watch Series 5 GPS + Cellular
(6.) Huawei Watch GT 2
(2.) Samsung Galaxy Watch 4G
(4.) Samsung Galaxy Active2 4G
(-) Suunto 7
(3.) Samsung Galaxy Watch Active
(8.) Garmin Vivomove 3S Sport
(-) Apple Watch Series 4 GPS + Cellular
(-) Apple Watch Series 4 GPS
(-) Suunto 9